****

Štrigova, 06.04.2022.

Dragi prijatelji vinari,

pozivamo Vas na „**MEĐUNARODNO OCJENJIVANJE VINA, ŠTRIGOVA 2022.“** koje će se održati 3. i 4. svibnja 2022. godine u kuriji Terbotz, Železna Gora 113, 40 312 Štrigova.

**Organizatori ocjenjivanja vina su:** Općina Štrigova i Društvo vinogradara i vinara Međimurja “Hortus Croatiae” iz Štrigove.

**Suorganizatori ocjenjivanja su:** Međimurska županija, Ministarstvo poljoprivrede; *Uprava za stručnu podršku razvoju poljoprivrede i ribarstva.*

Na ocjenjivanje vina mogu se prijaviti proizvođači vina *(mirna i pjenušava vina)* koji će se natjecati u dvije grupe:

* grupa A) vina proizvedena od sorte Moslavac (Pušipel) – Šipon – Furmint,
* grupa B) vina svih drugih sorata.

Proizvođači koji prijavljuju svoja vina za ocjenjivanje moraju proizvoditi vino sukladno zakonskim propisima države u kojoj proizvode.

Pravilnik te prijavnicu za sudjelovanje na ocjenjivanju dostavljamo u prilogu ovog poziva.

**Prijavnice molimo dostaviti putem elektroničke pošte na adresu** ***ocjenjivanje.strigova@gmail.com*** ***ili priložiti prilikom predaje uzoraka.***

Prikupljanje uzoraka obavljat će se u

**utorak 19. travnja 2022. od 18:00 do 20:00 sati**

**srijedu 20. travnja 2022. od 11:00 do 13:00 sati**

**u kuriji TERBOTZ,**

***Železna Gora 113, 40 312 Štrigova.***

*(Uzorci se mogu poslati i poštom na adresu:
Općina Štrigova, Štrigova 31, 40312 Štrigova, Republika Hrvatska, najkasnije* ***do 22. travnja 2022.*** *u tom slučaju je* ***OBAVEZNO*** *poslati prijavnicu na e-mail)*

**Kotizacija za svaki prijavni uzorak iznosi 100 kn ili 15 €.**

Ocjenjivanje vina provodi peteročlana komisija koju čine: 4 člana iz HR i 1 član iz SLO prema međunarodnoj metodi 100 pozitivnih bodova, sukladno prijedlogu Međunarodnog ureda za lozu i vino u Parizu *(Office Internationale de lavigne et du vin – OIV).*

Na osnovu postignutog broja bodova, vina iz svake grupe (grupa A i grupa B) dobivaju slijedeća odličja:

1. VELIKA ZLATNA DIPLOMA za vina koja postignu od 90-100 bodova,
2. ZLATNA DIPLOMA za vina koja postignu od 85 – 89,99 bodova,
3. SREBRNA DIPLOMA za vina koja postignu od 80 – 84,99 bodova,
4. BRONČANA DIPLOMA za vina koja postignu od 75 – 79,99 bodova,
5. PRIZNANJE ZA SUDJELOVANJE za vina koja postignu 61 – 74,99 bodova.

Vina koja će biti ocijenjena ocjenom nižom od 61,00 bodova smatraju se odbačenim uz napomenu na ocjenjivačkom listiću i ne unose se u katalog festivala.

Diplome i priznanja biti će dodijeljena na otvorenju festivala **URBANOVO 2022**., koje će se održati 13.,14. i 15. svibnja 2022. godine u Domu kulture u Štrigovi. *(više* [*www.urbanovo.hr*](http://www.urbanovo.hr)*)*

Organizator dodjeljuje posebno odličje ŠAMPION KVALITETE u kategoriji vina redovitih berbi i ŠAMPION KVALITETE u kategoriji vina predikatnih berbi, za svaku od grupa. U slučaju prijavljenih više od 5 uzoraka za pjenušava i crvena vina, organizator će dodijeliti odličje ŠAMPION KVALITETE u toj podgrupi.

Za vina koja na ocjenjivanju osvoje odličje ŠAMPION KVALITETE organizator može dozvoliti na zahtjev nagrađenog proizvođača vina naljepnicu za bocu s oznakom manifestacije u zlatotisku u količinama koje nagrađeni proizvođač dokaže da može staviti u promet.

**U sklopu Međunarodnog ocjenjivanja vina održat će se i 1. nacionalno ocjenjivanje vina sorte Sauvignon. Najbolje ocjenjenom Sauvignonu organizatori dodjeljuju posebno odličje „Nagrada Franjo Lebar“ u čast jednom od doajena hrvatskog kontinentalnog vinarstva koji se nedvojbeno može zvati pionirom Sauvignona u Hrvatskoj.**

Zahvaljujući tvrtki Horvat univerzal d.o.o. iz Varaždinu i njezinom vlasniku **g. Željku Horvatu** svaki proizvođač koji je poslao svoje vino na ocjenjivanje dobit će besplatnu kompletnu analizu vina FTIR metodom.

U slučaju bilo kakvih pitanja, stojimo na raspolaganju:
 ***(******ocjenjivanje.strigova@gmail.com*** ***ili + 385 99 505 1636)***

S poštovanjem,

**ORGANIZATORI**:

|  |  |
| --- | --- |
| Općina ŠtrigovaNačelnik:Stanislav Rebernik, v.r. | Društvo vinogradara i vinara Međimurja “Hortus Croatiae”Predsjednik:David Štampar mag. ing. agr., v.r. |
|  |  |